Для гэтага даследчыкі выкарысталі параўнаўчы аналіз пер’я з дапамогай спектрафотаметрыі і хроматаграфіі і паказалі, што менавіта раслінны родаксанцін адказвае за афарбоўку ўсходніх птушак, тады як у заходніх гэта справа караціноідаў. Дадзеныя са станцый кальцавання птушак дапамаглі даказаць, што дзятлы з усходніх папуляцый атрымліваюць чырвоны пігмент пад час лінькі ў жніўні, калі як раз пачынаюць быць спелымі адпаведныя чырвоныя ягады. Акрамя гэтага атрымалася даказаць, што тыя ж ягады адказныя за незвычайныя аранжавыя пер’і, якія часам сустракаюцца ў амерыканскіх амялушак (Bombycilla cedrorum). "З аднаго пункту гледжання натуралізаваныя азіяцкія ягадныя кусты лічацца прыгожымі і шырока рассяваюцца, з другога – гэта інвазійныя інтрадуцэнты і лічацца шкоднымі раслінамі ў многіх штатах. Цяпер можна сказаць, што гэта не апошні выпадак, калі мы чуем пра незвычайна афарбаваных птушак. Аднак гэта можа блытаць устойлівую сістэму сігналаў пры адборы партнёраў для размнажэння, бо ярка афарбаваныя асобіны могуць аказацца зусім не самымі здаровымі як гэта было бясспрэчна раней” – сказала Джосэлін Гадон.